Nege vas oor rooftogFoto: SAPD Lt. Kay Makhubela, woordvoerder van die polisie, het gesê beamptes het die mans in Yeoville aangekeer en twee sakke vol selfone in hul besit gevind. “Ons het ook op sewe ongelisensieerde vuurwapens – vyf pistole en twee AK47’s – beslag gelê.” Hy het gesê die moontlikheid word ondersoek dat die mans ook by ander selfoonwinkelrooftogte in die provinsie betrokke was. “Dit is dalk die verdagtes waarna ons gesoek het en ons stel ondersoek in of ons hulle aan ander sake kan verbind.” Volgens Makhbubela sal die verdagtes van roof en die besit van gesteelde goedere en ongelisensieerde vuurwapens aangekla word. Hulle sal binnekort in die Johannesburgse landdroshof verskyn. News24